**NÕUDED TARTU LINNALE KUULUVATE ELU-JA ÄRIRUUMIDE**

**KINDLUSTUSLEPINGU SÕLMIMISEL**

1. Kindlustuse objektiks peab olema Tartu linnale kuuluv elu-või äriruum, s.t. vastavad ruum(id) või hoone, mille kasutamiseks on äriruumi üürileping või tasuta kasutamise leping (edaspidi leping) sõlmitud.

*Juhul, kui üürnik või kasutaja soovib sama lepinguga kindlustada ka endale kuuluvat vara, peab kindlustuslepinguga olema eristatud üürniku/kasutaja ja ruumi(de) või hoone omaniku varad, s.h. varade väärtused, omavastutuse suurused.*

2. Ruum(id) või hoone peab olema kindlustatud järgmiste riskide vastu:

* vesi/veekahju
* tuli/tulekahju
* loodusõnnetus
* vandalism

3. Kindlustuslepingu kohaselt peab kindlustusjuhtumi saabumisel soodustatud isikuks olema Tartu linn (ka vara omanikuks tuleb märkida Tartu linn).

4. Ruum(id) või hoone peab olema kindlustusega kaetud kogu lepingu kehtivuse aja. Kui kindlustusleping on sõlmituks üheks aastaks, on üürnik/kasutaja kohustatud igakordsel kindlustuslepingu uuendamisel esitama poliisi ärakirja Tartu Linnavalitsuse linnavarade osakonnale. Tartu linnal kui omanikul on õigus kontrollida kindlustuslepingu kehtivust.

5. Omavastuse määr ei või:

* kahju korral olla suurem kui 600 eurot
* veekahju korral olla suurem kui 300 eurot
* loodusõnnetuse korral olla suurem kui 300 eurot
* vandalismi korral olla suurem kui 300 eurot

(allkirjastatud digitaalselt)

Kinnitatud 13.03.2020

Tartu Linnavalitsuse linnavarade osakonna juhataja Kunnar Jürgensoni käskkirjaga nr 13.